
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 120
                                                               din 25 iunie 2020
privind acceptarea de către Municipiul Sighișoara a donației unui bun imobil - teren 

din partea S.C. Apă Termic Transport S.A.

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 14.770/23.06.2020 și la Consiliul Local Sighișoara cu nr. 14.878/24.06.2020, de referatul de aprobare, înregistrat cu nr. 14.771/23.06.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Hotărârii Consiliului Local Sighișoara nr. 9/26.02.1998 privind reorganizarea R.A.G.C.L.T.U.P. Sighișoara, prin care s-a aprobat înființarea S.C. Apă Termic Transport S.A.;
Având în vedere manifestarea de voință a S.C. Apă Termic Transport S.A. concretizată prin Hotărârea Consiliului de Administrație al S.C. Apă Termic Transport S.A. nr. 7/23.06.2020 cu referire la donația imobilului - teren, situat în localitatea Albești, înscris în Cartea Funciară nr. 51842 Albești, cu nr. cadastral 51842, nr. topografic 345/3/a/1, în suprafață de 5.000 mp.; 
Văzând prevederile Contractului de concesiune nr. 3.264/27.04.1998 pentru serviciul public de apă - canal, producerea și distribuția energiei termice, cu modificările și completările ulterioare, încheiat între Consiliul Local al municipiului Sighișoara, în calitate de concedent și S.C. Apă Termic Transport S.A., în calitate de concesionar, prevederi care conferă autoritatea legală și administrativă concesionarului în vederea organizării și realizării tuturor operațiunilor specifice care concură la efectuarea serviciului public de apă - canal, producerea și distribuția energiei termice;
Având în vedere faptul că valabilitatea Contractului de concesiune nr. 3.264 din 27.04.1998 pentru serviciul public de apă - canal, producerea și distribuția energiei termice, cu privire la serviciul public de apă - canal, a încetat în ianuarie 2007, iar imobilul - teren, înscris în Cartea Funciară nr. 51842 Albești, cu nr. cadastral 51842, nr. topografic 345/3/a/1, în suprafață de 5.000 mp. a fost folosit în continuare în favoarea serviciului public de apă - canal;
Având în vedere Hotărârea Consiliului Local Sighişoara nr. 88/30.12.1998 privind aprobarea cumpărării unui teren necesar extinderii Uzinei de apă, cu referire la terenul situat în localitatea Albești,  înscris în Cartea Funciară nr. 51842 Albești, cu nr. cadastral 51842, nr. topografic 345/3/a/1, în suprafață de 5.000 mp.; 
Având în vedere contractul de vânzare - cumpărare nr. 2.769/1999, încheiat între Cioanta Ștefan și S.C. Apă Termic Transport S.A., având ca obiect cumpărarea terenului situat în localitatea Albești, înscris în Cartea Funciară nr. 51842 Albești, cu nr. cadastral 51842, nr. topografic 345/3/a/1, în suprafață de 5.000 mp., contract de vânzare - cumpărare autentificat cu încheierea nr. 1010 din data de 30.03.1999 de către Biroul Notarilor Publici Una Melinte;

Văzând prevederile art. 985 și ale art. 1011 - 1033 din Legea nr. 287/2009 privind Codul civil, republicat, cu modificările şi completările ulterioare, cu referire la donație;

Văzând și prevederile art. 291 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Văzând prevederile Legii nr. 273/2006 privind finanţele publice locale, cu modificările şi completările ulterioare; 
Ținând cont de Hotărârea A.G.A. a S.C. Apă Termic Transport S.A. cu nr. 2/22.06.2020 asupra avizării favorabile a transferului dreptului de proprietate al imobilului - teren situat în localitatea Albești, înscris în Cartea Funciară nr. 51842 Albești, cu nr. cadastral 51842, nr. topografic 345/3/a/1, în suprafață de 5.000 mp., care deservește Uzina de apă;

Văzând Hotărârea Consiliului de Administrație al S.C. Apă Termic Transport S.A. cu nr. 7/23.06.2020, prin care se aprobă donația din partea S.C. Apă Termic Transport S.A., către Municipiul Sighișoara având ca obiect imobil - teren, situat în localitatea Albești, înscris în Cartea Funciară nr. 51842 Albești, cu nr. cadastral 51842, nr. topografic 345/3/a/1, în suprafață de 5.000 mp.;
Având în vedere Raportul de specialitate al S.C. Apă Termic Transport S.A. cu nr. 1.275/23.06.2020, înregistrat la Municipiul Sighișoara cu nr. 14.768/23.06.2020, prin care urmare a exprimării manifestării de voință cu referire la donația imobilului - teren, situat în localitatea Albești, înscris în Cartea Funciară nr. 51842 Albești, cu nr. cadastral 51842, nr. topografic 345/3/a/1, în suprafață de 5.000 mp., propune acceptarea de către Municipiul Sighișoara, din partea S.C. Apă Termic Transport S.A., a donației bunului imobil - teren amintit anterior;
Având în vedere avizele favorabile ale comisiilor de buget și juridică;
În temeiul prevederilor art. 129 alin. (1), alin. (2) lit. “c” și lit. ”d”, alin. (7) lit. “n” și lit. ”s” și alin. (14), art. 139 alin. (2) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E :

Art. 1. Se acceptă de către Municipiul Sighișoara, donația din partea S.C. Apă Termic Transport S.A., constând în bunul imobil - teren, situat în localitatea Albești, înscris în Cartea Funciară nr. 51842 Albești, cu nr. cadastral 51842, nr. topografic 345/3/a/1, în suprafață de 5.000 mp.

Art. 2. Contractul de donație pentru bunul imobil - teren menționat la art. 1 din prezenta hotărâre, dintre S.C. Apă Termic Transport S.A., în calitate de donator și Municipiul Sighișoara, în calitate de donatar, se va încheia în formă autentică la un Birou Notarial din Municipiul Sighișoara.
Art. 3. Se împuterniceşte Primarul Municipiului Sighișoara, domnul Ovidiu - Dumitru Mălăncrăvean, cu efectuarea demersurilor necesare perfectării și semnării contractului de donație privind bunul imobil care face obiectul prezentei hotărâri.

Art. 4. Cheltuielile necesare și ocazionate de perfectarea acestui contract, vor fi suportate de către Municipiul Sighișoara, în baza documentelor justificative, cu excepțiile stipulate la art. 291 alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.
Art. 5. Ulterior perfectării contractului de donație, bunul imobil - teren prevăzut la art. 1 din prezenta hotărâre, va fi cuprins în domeniul public al Municipiului Sighișoara, urmând ca inventarul bunurilor care alcătuiesc domeniului public al Municipiului Sighișoara să fie completat corespunzător.

Art. 6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Administrarea Patrimoniului, Biroul Public Cadastru și Agricultură, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Buget, Contabilitate, Salarizare – Direcția Economică din cadrul Municipiului Sighișoara și S.C. Apă Termic Transport S.A.

Art. 7. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar                  
                                                  Contrasemnează pentru legalitate
                                                                                                  SECRETARUL GENERAL al municipiului,
                                                                                                                  Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcţia Administrarea Patrimoniului;
  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Biroul Buget, Contabilitate, Salarizare – Direcția Economică;
  2 ex. Biroul Public Cadastru și Agricultură;
  1 ex. Biroul Juridic;
  2 ex. S.C. Apă Termic Transport S.A.
15 ex.

B.A. 

